Глобална борба против СИДА-та - 2004-07-14
СИДА-та и ХИВ вирусот може да бидат совладани, вели претседателот Џорџ Буш. САД се залагаат да продолжат да го водат светот кон ставање
Околу 15 илјади делегати од 160 држави во Банкок учествуваат на 15-та конференција за СИДА. Според медицинските експерти, речиси 40 милиони луѓе во светот се или заразени со ХИВ-вирусот што ја предизвикува болеста или се болни од СИДА. Во 2003-та, околу три милиони луѓе умреа од СИДА. Истата година, се заразиле околу пет милиони лица. Заради оваа болест се проценува дека 15 милиони деца останале сирачиња, додека бројот на излекувани е нула. Претседателот Јовери Мусевени од Уганда е еден од оние кои предводеа во борбата против предрасудите, негирањето и погрешните информации за СИДА-та. Во Уганда, граѓаните прават нешто што многумина мислат дека е невозможно – го менуваат однесувањето што е причина за ширење на болеста. Стапката на инфекција со СИДА во Уганда е намалена за приближно две третини во период од 10 години, што е ретка успешна приказна. Американската превентивна стратегија против ХИВ и СИДА е заснована делумно на успешниот пристап на Уганда. Државниот секретар Колин Пауел вели дека САД намениле над 860 милиони долари за превенција, грижа и третман во 15 држави во светот што се најмногу погодени. „Ние вршиме голем дел од работите, САД го прават тоа. Остатокот од светот исто така треба да се вклучи. Ова е болест што може да се контролира...Сеедно дали со образување на младите, со превенција, апстиненција, анти-ретровирални лекови и со намалување на цените, а притоа да се бара лек, а не да се етикетираат луѓето кои боледуваат од оваа болест – сево ова е во рамките на сеопфатниот пристап“, вели тој. СИДА-та и ХИВ вирусот може да бидат совладани, вели претседателот Џорџ Буш. САД се залагаат да продолжат да го водат светот кон ставање крај на оваа епидемија.